Odense Adresse-Contoirs Efterretninger, 1812-01-14
Da nu de Bøger, som fra Tydskland, af den sædvanlige Vei, forskrives hid, passere det Keiserlige franske Territorium, saa er det en Følge at Gjennemførsel af Bøger til Danmark ogsaa maae være underkastet lige Indskrænkninger, som Jndførselen af Bøger i selve Frankerig. Saaledes ville de Bøger, der hidsendes, blive underkastede Censur, og man maae vente, at ethvert Skrivt, hvis Gienstand er i sig selv usømmeligt eller behandlet paa en usømmelig Maade, bliver udtaget af de til Danmark bestemte Bogpakker, og tilintetgjort. For øvrigt er Kancelliet underrettet om, at Boghandelen imellem Danmark og andre Stater vil, saavidt det kan bestaae med de franske Love, blive begunstiget fra fransk Side. Boghandlerne i Frankerig maae hos General-Direkteuren for Bogtrykkerierne i Paris erhverve sig speciel Tilladelse for hver enkelt Bog, de agte at indføre; men, for at Forsendelsen af Bøger til Danmark ikke skal lide større Ophold, end høist nødvendigt er, har General-Direkteuren i Paris overdraget til Jnspekteuren for Boghandelen og Bogtrykkerierne i Hamborg, Johannot, paa eget An- og Tilsvar, at censurere Jndholdet af de Baller, der attraaes indførte til Danmark igjennem det franske Territorium. For at være sikker paa, at de franske Love blive overholdte, uden dog derved at lægge nogen Afgivt paa fremmed Eiendom, har Gen. Direkteuren endvidere truffet følgende Foranstaltning. Naar Bøger, som ere bestemte til at føres igjennem den franske Stat, ankomme til den franske Grændse, blive de forsynede med Toldsegl, og den anordnede Jndførsels-Told erlagt. Naar Toldseglet da ved Udfarselen er frataget, og det got gjøres, at Bøgerne virkeligen ere førte ud af det franske Territorium, bliver den ved Indførselen erlagte Told atter tilbagebetalt. J Følge den Jnstrux, som General-Direkteuren i Paris har givet vedkommende franske Anthoriteter, kan den største Deel af tydske litteraire og videnskabelige Tidsskrivter indføres i Frankerig, følgeligen ogsaa forsendes igjennem dette Rige. Men, da Politieministeren i Frankerig har aldeles forbudet al Circulation og Gjennemførsen, af Tidender og Tidsskrivter i de nye franske Departementer, saa opstaaer derved for Øieblikket en Uvished om, hvorledes der skal forholdes i Henseende til Tidsskrivter, hvilken Uvished dog snart kan ventes hævet. Jnspekteur Johannot er traadt i Korrespondence med det franske Toldvæsen for at faae afgjort, hvorledes der skal forholdes med Plomberingen og Deplomberingen af de Bøger, der ere bestemte at føres igjennem det franske Territorium; og naar denne Punkt er bragt i Rigtighed, vil han, paa vedkommende Privates Forlangende, skride til at aabne og eftersee de i Hamborg oplagte Baller med Bøger, som ere bestemte til Danmark, hvorefter de, saafremt de ikke ere af utilladeligt Jndhold, kunne ventes afleverede. - Dette skulde man tjenstligst anmode Dem behageligen at ville tilkjendegive de Boghandlere, som maatte opholde sig i Deres Distrikt, og derhos betyde dem, at, naar de sende den danske General=Konsul i Hamborg, Geheime=Legationsraad Rist, en specificeret Liste paa de Bøget af tilladelige Jndhold, som de have forskrevet, og som for Tiden ere anholdte i Hamborg, vil han sørge for, at de kunne blive førte hid over den franske Grændse.